
                         Bucureşti, 28.03.2017 

          BIROULUI  PERMANENT  

                                                                         AL

         CAMEREI  DEPUTAŢILOR

Vă înaintăm, alăturat, RAPORTUL COMUN asupra proiectului de                      Lege privind aprobarea Ordonanţei de urgenţă a Guvernului nr. 27/2016 pentru modificarea Ordonanţei de urgenţă a Guvernului nr. 88/2012 privind cadrul instituțional pentru coordonarea, implementarea şi gestionarea asistenţei financiare acordate României prin Mecanismul financiar al Spaţiului Economic European şi prin                Mecanismul financiar norvegian pe perioada de programare 2009─2014, transmis Comisiei pentru politică economică, reformă şi privatizare şi Comisiei pentru afaceri europene, în vederea examinării în fond, în procedură de urgență, cu adresa                         nr. PL-x 479 din 24 octombrie 2016, înregistrată sub nr. 4c-1/248 din 25 octombrie 2016, respectiv nr. 4c-19/87, Camera Deputaţilor fiind Cameră decizională. 
     În raport cu obiectul şi conţinutul reglementării, iniţiativa legislativă face parte din categoria legilor ordinare.
                  PREŞEDINTE                                                           PREŞEDINTE   

       Laurențiu NISTOR                                                  Victor-Viorel PONTA



                 Bucureşti, 28.03.2017 
    RAPORT COMUN

asupra 

proiectului de Lege privind aprobarea 
Ordonanţei de urgenţă a Guvernului nr. 27/2016 pentru modificarea 
Ordonanţei de urgenţă a Guvernului nr. 88/2012 privind cadrul instituțional pentru coordonarea, implementarea şi gestionarea asistenţei financiare acordate României prin Mecanismul financiar al Spaţiului Economic European şi prin Mecanismul financiar norvegian pe perioada de programare 2009─2014
În conformitate cu prevederile art. 95 şi 115 din Regulamentul Camerei Deputaţilor, republicat, Comisia pentru politică economică, reformă şi privatizare şi Comisia pentru afaceri europene au fost sesizate, spre dezbatere în fond, în procedură de urgenţă, cu proiectul de Lege privind aprobarea Ordonanţei de urgenţă a Guvernului              nr. 27/2016 pentru modificarea Ordonanţei de urgenţă a Guvernului nr. 88/2012 privind cadrul instituțional pentru coordonarea, implementarea şi gestionarea asistenţei financiare acordate României prin Mecanismul financiar al Spaţiului Economic European şi prin Mecanismul financiar norvegian pe perioada de programare 2009─2014, transmis cu adresa  nr. PL-x 479 din 24 octombrie 2016, înregistrată sub            nr. 4c-1/248 din 25 octombrie 2016, respectiv nr. 4c-19/87.
Conform prevederilor art. 75 din Constituţia României, republicată, şi ale                   art. 92 alin. (9) pct. 1 din Regulamentul Camerei Deputaţilor, republicat,                               Camera Deputaţilor este Cameră decizională.

Senatul, în calitate de primă Cameră sesizată, a adoptat proiectul de lege în şedinţa din 17 octombrie 2016.

Consiliul Legislativ, prin avizul nr. 605 din 27 iunie 2016, a avizat favorabil proiectul de ordonanţă de urgenţă, cu observații şi propuneri.
Guvernul, în punctul de vedere transmis cu adresa nr. 640/MRP din                            14 februarie 2017, menţionează că susţine adoptarea iniţiativei legislative, în forma prezentată de iniţiator.

Comisia juridică, de disciplină şi imunităţi a avizat favorabil                        proiectul de lege, conform avizului nr. 4c-11/1171 din 1 noiembrie 2016. 

Comisia pentru buget, finanțe și bănci a avizat favorabil inițiativa legislativă, conform avizului nr. 4c-2/740 din 29 decembrie 2016. 
Iniţiativa legislativă supusă dezbaterii are ca obiect de reglementare aprobarea Ordonanţei de urgenţă a Guvernului nr. 27/2016 pentru modificarea                              Ordonanţei de urgenţă a Guvernului nr. 88/2012 privind cadrul instituțional pentru coordonarea, implementarea şi gestionarea asistenţei financiare acordate României prin Mecanismul financiar al Spaţiului Economic European şi prin Mecanismul financiar norvegian pe perioada de programare 2009─2014.
Potrivit preambului,  modificarea adusă prin prezenta ordonanţă de urgenţă a Guvernului survine ca urmare a ,,intrării în vigoare la 20 aprilie 2016 a formei modificate a Memorandumului de înţelegere privind implementarea Mecamismului financiar Spaţiul Economic European 2009─2014 în sensul nominalizării punctului naţional de contact ca operator de program pentru Programul RO 05 ─ Eficienţă energetică finanţat prin Mecanismul financiar Spaţiul Economic European 2009─2014". 
În conformitate cu prevederile art. 61 şi 63 din Regulamentul Camerei Deputaţilor, republicat, membrii celor două Comisii au examinat iniţiativa legislativă în şedinţe separate. Membrii Comisiei pentru politică economică, reformă şi privatizare au examinat proiectul de lege menţionat mai sus şi documentele care îl însoţesc în                           şedinţa din  28 martie 2017. Membrii Comisiei pentru afaceri europene au examinat iniţiativa legislativă menţionată mai sus în şedinţa din 14 martie 2017. 
Din totalul de 19 membri ai Comisiei pentru politică economică, reformă şi privatizare au participat la dezbateri toţi deputaţii, iar din numărul total de                                    21 de membri ai Comisiei pentru afaceri europene și-au înregistrat prezența                           19 deputaţi.

Potrivit reglementărilor art. 55 alin. (3) din Regulamentul Camerei Deputaţilor, republicat, la lucrările Comisiei pentru politică economică, reformă şi privatizare au participat, în calitate de invitaţi, din partea Ministerului  Dezvoltării Regionale, Administraţiei Publice și Fondurilor Europene, domnul secretar de stat               Virgil-Alin Chirilă, doamna director general Mihaela Terchilă şi doamna manager public Florentina Vârtosu. 
În urma examinării proiectului de lege şi a opiniilor exprimate, membrii celor două Comisii au hotărât, cu unanimitate de voturi, să supună plenului                         Camerei Deputaţilor, spre dezbatere şi adoptare, proiectul de Lege privind aprobarea Ordonanţei de urgenţă a Guvernului nr. 27/2016 pentru modificarea                            Ordonanţei de urgenţă a Guvernului nr. 88/2012 privind cadrul instituțional pentru coordonarea, implementarea şi gestionarea asistenţei financiare acordate României prin                   Mecanismul financiar al Spaţiului Economic European şi prin Mecanismul financiar norvegian pe perioada de programare 2009─2014, în forma adoptată de Senat. 
În raport cu obiectul şi conţinutul său, iniţiativa legislativă face parte din categoria legilor ordinare. 

                              PREŞEDINTE                                                           PREŞEDINTE   
Laurențiu NISTOR                                                  Victor-Viorel PONTA
                              SECRETAR                                                               SECRETAR  
                              Cornel ITU                                                       Radu Costin VASILICĂ

Radu Bogdan ŢÎMPĂU

        Lidia-Graziella SEGĂRCEANU                                                    

